Document ID: 32011R0580

РЕГЛАМЕНТ (ЕС) № 580/2011 НА ЕВРОПЕЙСКИЯ ПАРЛАМЕНТ И НА СЪВЕТА
от 8 юни 2011 година
за изменение на Регламент (ЕО) № 460/2004 относно създаване на Европейската агенция за мрежова и информационна сигурност по отношение на срока на съществуване на агенцията
(текст от значение за ЕИП)
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за функционирането на Европейския съюз, и по-специално член 114 от него,
като взеха предвид предложението на Европейската комисия,
след предаване на проекта на законодателния акт на националните парламенти,
като взеха предвид становището на Европейския икономически и социален комитет (1),
след консултация с Комитета на регионите,
в съответствие с обикновената законодателна процедура (2),
като имат предвид, че:
(1)
През 2004 г. Европейският парламент и Съветът приеха Регламент (ЕО) № 460/2004 (3), с който се създава Европейската агенция за мрежова и информационна сигурност („Агенцията“).
(2)
През 2008 г. Европейският парламент и Съветът приеха Регламент (ЕО) № 1007/2008 (4) за изменение на Регламент (ЕО) № 460/2004 по отношение на срока на съществуване на Агенцията.
(3)
От ноември 2008 г. се проведе обществен дебат относно общата насока на европейските усилия за по-голяма мрежова и информационна сигурност, включващ дебат и за Агенцията. В съответствие със стратегията на Комисията за по-добро регулиране и като принос към този дебат Комисията организира обществено допитване относно целите на политиката за повишаване на мрежовата и информационната сигурност на равнище на Европейски съюз, проведено от ноември 2008 г. до януари 2009 г. През декември 2009 г. в резултат на дебата беше приета резолюция на Съвета от 18 декември 2009 г. относно европейски подход на сътрудничество по отношение на мрежовата и информационната сигурност (5).
(4)
Като се отчитат резултатите от общественото допитване, се предвижда да бъде заменен Регламент (ЕО) № 460/2004.
(5)
Една законодателна процедура за реформиране на Агенцията може да изисква продължително време за дебат и тъй като мандатът на Агенцията ще изтече на 13 март 2012 г., е необходимо да се приеме удължаване на срока, което ще даде възможност както за провеждане на достатъчно дискусии в Европейския парламент и в Съвета, така и за гарантиране на съгласуваност и приемственост.
(6)
Поради това срокът на съществуване на Агенцията следва да бъде удължен до 13 септември 2013 г.,
ПРИЕХА НАСТОЯЩИЯ РЕГЛАМЕНТ:
Член 1
Член 27 от Регламент (ЕО) № 460/2004 се заменя със следното:
„Член 27
Срок на съществуване
Агенцията се създава от 14 март 2004 г. за период от девет години и шест месеца.“
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Страсбург на 8 юни 2011 година.

Labels: 10
12
15